Rosenborg blev opført i forbindelse med den store byudvidelse, [[Christian 4.]] igangsatte i begyndelsen af [[1600-tallet]]. Kongen opkøbte i 1606 et stort antal grunde udenfor den daværende Nørrevold, der udover at lægge grund til hans lystslot også kunne rumme en park og en køkkenhave til at forsyne hoffet. Slottet startede beskedent som en lille [[eremitage]], men i løbet af 28 år undergik det fire byggefaser og stod færdigt i 1633 som det slot, vi kender i dag. Christian 4. elskede at opholde sig på slottet, der blev hans yndlingsslot. Kærligheden til slottet var så stor, at han som døende på [[Frederiksborg Slot|Frederiksborg]] befalede, at han skulle transporteres på slæde til Rosenborg for at ende sine dage her.{{kilde mangler|dato=oktober 2022}}
Bygninger,_konstruktioner_og_anlæg Arkitektur